o
Derek Princei teenistus
Kuidas palvetada Iisraeli eest
Osa 3/3
Juute ei tasu needa ega
pidada südames nende vastu viha.
Kui tahad olla õnnistatud, pead Iisraeli õnnistama.
Üheksas põhimõte:
kui palvetad, ära anna Jumalale nõu, öeldes, mida Ta peaks tegema.
Kas keegi on seda teinud? Vaatame korraks Js 40:13.
Lühike lõik Jesaja raamatust.
Jesaja 40:13:
"Kes on juhatanud Issanda Vaimu või teda õpetanud tema nõuandjana?
Kellega on ta nõu pidanud, et see annaks temale arusaamise
ja õpetaks õiguse rada, õpetaks temale tarkust
ja teeks teatavaks mõistuse tee?
Vaata, rahvad on otsekui tilk ämbris ja neid peetakse kübemeks kaalukaussidel.
Vaata, ta tõstab saared üles kui tolmukübemed. Ja Liibanonist
ei jätku tulepuudeks ega selle loomadest põletusohvriks.
Kõik rahvad on tema ees nagu eimiski,
ta peab neid vähemaks kui olematus ja tühjus."
Pange tähele kahanevat võrdlust: esmalt on rahvad tolmukübe kaalukaussidel,
ning siis nad pole midagi, vaid tühi koht.
Jumal ütleb: "Kas sa arvad, et Ma vajan sinu nõu?
Kas sina peaksid Mind juhtima?"
Viga kristlaste üldises mõtlemises on arvamus, et Jumal vajab
nende nõu, enamasti ollakse valmis
Talle instruktsioone jagama.
Nii on sageli poliitiliste küsimustega.
Kui valimiste aeg läheneb, annavad kristlased Jumalale nõu,
kes peaks valimised võitma. Nad eksivad vahest.
Eelmisel aastal toimusid valimised nii USAs kui Iisraelis.
Olin siis Iisraelis ja meil oli Tel Avivi lähedal
üks eriline koosolek, milles osales
mitmeid juudi kogudusi. Teate kindlasti ütlemist,
et kui linnas on kaks juuti,
siis on vaja kolme sünagoogi. Üks ühele, teine teisele ja
kolmas sünagoog, kuhu kumbki surma ähvardusel ka ei läheks.
Sama suhtumist on ka siis näha, kui juudid tulevad usule.
Iisraeli pole juudi kogudustel kerge koos töötada,
kuigi märkimisväärne areng on toimunud.
Jeruusalemmas on seitse heebreakeelset kogudust,
mis kogunevad kord kuus,
mis on iseenesest tohutu samm edasi.
Tel Avivi koosolekul oli tähelepanuväärne see,
et ei tekkinud kogudustevahelisi tülisid.
Palvetasime valimiste pärast. Juudiusklikke enamik oli kindel,
et Shamir valitakse taas ametisse, kuid seda ei juhtunud.
Veidi hiljem olid Ameerikas presidendivalimised.
Paljude kristlaste meelest oleks Bush pidanud uuesti ametisse valitama.
Kuid teda ei valitud. Ärge püüdke Jumalale nõu anda.
Kommenteerin seda: kui Shamir oleks uuesti ametisse valitud,
oleksid enamus ameeriklasi pidanud seda suureks veaks.
Kui Bush oleks uuesti valitud,
oleks enamik juute seda hirmsaks veaks pidanud.
See tuleneb sellest, vabandage mind,
et Bushi ja eriti Bakerit peetakse antisemitistlikeks ja see vastab tõele.
Mu hea sõbet Lance Lambert kommenteeris poliitilist olukorda
tükk aega enne valimisi nõnda:
"USA kurss on Iisraeli suhtes kokkupõrkel kõikvõimsa Jumalaga."
Novembrikuus nad siis põrkasid kokku.
Minu arusaamise järgi on Iisraeli taastamine
Jumala kalendris esikohal.
See on tähtsam kui abordi vastu võitlemine
või ükskõik milline muu asi. Israeli taastamine on tähtsaim.
Kui Piiblis kasutatud peatükid midagi maksavad, siis märkimisväärne osa
neist rõhutab Iisraeli taastamist.
Keegi ei saa end selle vastu asetada ja olla edukas.
Ma ei usu, et Jumal on andnud poliitikutele meelevalla otsustada,
milline osa Iisraelist kuulub juutidele ja milline mitte.
Sest Jumal on juba öelnud: "Ma annan selle täielikult neile."
Nagu olen ka varem öelnud, nägin, mis juhtus mu
enda kodumaa Inglismaaga.
Meie valitsus tuli kahest maailmasõjast võitjana välja,
kuid ma elasin Jeruusalemmas ajal, mil inglise valitsus
püüdis Iisraeli riigi sündi salaja takistada.
600 000 elanikuga Iisrael võitis lahingu
40 miljoni elanikuga araabiamaade vastu.
Inglased ei uskunud, et see võiks juhtuda.
Nad arvasid, et peavad toetama arvatavat võitjat.
Te teate, mis edasi juhtus. Iisrael püsis, Inglismaa impeerium mitte.
See purunes ilma kindla poliitilise põhjuseta kohe peale seda,
kui Inglismaa valitsus oli ilmutanud selget vastuseisu
Israeli riigi sünnile.
Ütlen teile, kallid ameeriklastest sõbrad,
olge ettevaatlikud. See juhtus Inglismaale,
kes oli tugevaim tolleaegses maailmas. USA võib olla ükskõik kui tugev,
kuid kui ta asetub risti Jumala plaanidega Iisraeli suhtes,
siis see riik puruneb.
Ma pole poliitiliselt meelestatud, kuid ma mõistan veidi Piiblit.
Jätke meelde: ärge andke Jumalale nõu!
Ütlen veel midagi olulist.
Natsionalism on patt, patriotism on hüve.
Vahe on selles, et patriotismis on Jumala kuningriik
tähtsam kui riigi edu. Natsionalismis on riigi käekäik
tähtsam, kui Jumala kuningriigi edu.
Selle kohta saime Hitleri Saksamaa ajal tugeva hoiatuse.
Sel ajal oli Saksamaal mitmeid uuestisündinud kristlasi,
eriti Preisimaal.
Kuid nende rahvuslikkus läks Jeesusest kaugemale.
Paljud neist leppisid Hitleri politiikaga ja
oma hävinguks nad propageerisid seda.
Hoiatan Ameerika kristlasi: ärge tehke sama viga!
Ameerika pole hävimatu, kuid Iisrael on hävimatu.
Piiblis pole minu teada ühtki salmi, mis tagaks
USA kui riigi püsimise.
Selle asemel on Piiblis mitmeid kohti, mis
tagavad Iisraeli püsimise.
Ärge siis asetuge Jumala vastu. Alanduge.
Kui tahad võimsalt oma rahva eest palvetada,
on 2 Ajaraamat 7:14 sulle võtmeks:
"ja kui siis minu rahvas, kellele on pandud minu nimi, alandab ennast..."
Kui te ei alandu, ei täitu ükski Jumala tõotus.
Olen üle 30 aasta ameeriklastele õpetanud,
et te peate oma valitsuste pärast paluma.
Olen seda piiblisalmi sadu kordi tsiteerinud.
Kuid hiljuti andis Jumal mulle mõista, et
et Ameerika kristlased pole esimest tingimust täitnud.
Nad pole alandunud. Kõik muu sõltub alandusmiest.
Annan enda ja Ruti kogemuste põhjal teile nõu,
kusjuures meie pintsakutel pole alandlikkuse aumärki.
Olete kindasti kuulnud koguduse liikmest, kellele anti
alandlikkuse teenetemärk.
Kuid see võeti temalt ära, kuna ta pani selle rinda.
Meil pole alandlikkuse medalit,
kuid oleme teatud asju raskel viisil õppinud,
ilma seda kuidagi reklaamimata:
meie eludes oli palju uhkust.
Osalt selle pärast, et olin edukas jutlustaja.
Sõnades on vastuolu.
Olla uhke selle üle, et oled edukas jutlustaja.
Tule siis, kallis. Tsiteerime jälle Piiblit koos.
Täna saate küllastuseni meie tsitaate kuulda.
Paar aastat tagasi hakkasime
tsiteerima Psalm 19 nelja viimast lauset.
Kui hakkad midagi tsiteerima, ei tea sa, kuidas see sulle mõjub.
Kuid nii see läheb.
"Ka ülbete pattude eest hoia oma sulast;
ärgu need valitsegu mind!
Siis ma olen laitmatu ja olen vaba paljudest üleastumistest.
Olgu sulle meelepärased mu suu kõned
ja mu südame mõtlemised sinu ees,
Issand, mu kalju ja mu lunastaja!"
"Eksimused - kes neid märkab?
Salajastest pattudest mõista mind vabaks!"
Jumal võttis meid meie sõnast.
Pidasime sabatiaastat Hawaiil 1990-91. aastatel,
et Issandat otsida. Ta hakkas nende palvetega tegelema,
mida me ise tähele ei pannud. Meil pole aega detailideni minna,
kuid Jumal näitas mulle ühe asja Piibli kohta:
ainus viis patte andeks saada on neid tunnistada.
1.Jh 1:9: "Kui me oma patud tunnistame, on tema ustav ja õige,
nõnda et ta annab andeks meie patud
ja puhastab meid kogu ülekohtust."
Kui sa ei tunnista oma patte üles, Jumal armastab sind ikka,
kuid sa pole oma patte andeks saanud.
Märkasime, et meil oli palju üleastumisi.
Oma sisult olid kõik seotud kõrkuse/ hukkamõistuga.
Mis on lühike ja lihtne sõna, mis kirjeldab hukkamõistvat suhtumist?
Uhkus. Jumal tahtis, et me korduvalt alanduksime
Tema ja üksteise ees.
See on minu retsept alandumiseks.
Tunnista oma patt Jumalale, kui oled abielus, siis ka abikaasale.
On raske olla ülbe oma naise/mehe suhtes,
kellele oled oma patud tunnistanud.
See on ka eestpalve suhtes oluline teema.
Loen salmi Jesaja 59. peatükist. See polnud mul plaanis,
kuid võib-olla on see Jumala tahte kohane.
Siin paar salmi, mida meie- paganarahvastest kristlased
seostame juutidega, kuid juute pole siin mainitud.
Jesaja 59:1-2:
"Vaata, Issanda käsi ei ole päästmiseks lühike
ega ole ta kõrv kuulmiseks kurt,
vaid teie süüteod on teinud vahe teie ja teie Jumala vahele,
teie patud varjavad tema palge teie eest, sellepärast ta ei kuule."
Suurim takistus meie palvetele on patt.
Patt ei tee rahvustel ega koguduslikul kuuluvusel vahet.
Kui me tõesti tahame, et meie palvetele vastataks,
peame lubama, et Jumal näitab meile meie
salajasi patte ja tegeleb nendega.
Jumal meenutas mulle 40 aasta tagust pattu,
mida ma polnud üles tunnistanud. Seda polnud andeks antud.
Olen Jumala laps ja Tema sulane, kuid mu elus oli
alasid, mis olid Jumala ja minu vahel takistuseks.
Piinlik on mikrofoni ees nuusata,
kuid veel piinlikum on jätta nuuskamata.
Ma ei kavatsenud sel teemal rääkida,
kuid võib-olla oli see mu jutluse olulisim osa.
John Bunyan, "Palveränduri teekonna" autor,
See on tänapäeva mõtteviis.
Oleme parandanud sõna areng (progress)
sõnaga kava (program).
Bunyan ütles oma biograafias:
"Täheldasin, et mööda minnes öeldud sõnadel oli
rohkem mõju, kui teistel sõnadel."
Teiste sõnadega osutusid sõnad, mida ei plaanitud
rääkida, kõige olulisemateks."
Samamoodi praegu, öeldes midagi, mida ma öelda ei kavatsenud,
olen toonud selle koguduse suurima probleemi valguse kätte.
Sama probleem puudutab kõiki Ameerika tänaseid kogudusi.
Oleme muutunud hukkamõistvaks.
Oleme olnud uhked Jumala armu suhtes.
Umbes 250 korda ütleb Piibel, et me peame kartma Issandat.
Jumalakartus takistab uhkust.
Läheneme jutluse lõpule. Veel kaks põhimõtet.
10. ja 11., kui olete neid nummerdanud.
Kümnes põhimõte, kuidas palvetada Iisraeli eest,
on see, et palvetada, et teiste rahvaste määratud jääk tuleks esile.
Rm 11:25: "et Iisraelile on osaliselt tulnud paadumus,
kuni paganate täiskogus on sisse astunud,
ja nõnda pääseb lõpuks kogu Iisrael.."
Kogu Iisrael ei pääse enne, kui teistest rahvustest määratud
usklike hulk on tulnud. Meil, kes me kanname hoolt Iisraeli eest,
on kõik põhjused hoolitseda ka paganate usuletuleku eest.
Järgmine mõte on mind šokeerinud.
Jeesus ütles mõistatuslikult:
"Viimased saavad esimesteks ja esimesed viimasteks."
See mõte sobib Iisraeli ja muude rahvaste teemasse.
Israel oli esimene.
Jeesus oli kõigepealt juutidega koos,
ta ei läinud kohe teiste rahvaste juurde.
Kahjuks ei teinud Iisrael Jumala tahet,
nii pöördus Jumal viimaste ehk paganarahvaste poole.
Nii sai Iisrael viimaseks. Usun siiski, et
viimane saab esimeseks ning et muutus tuleb.
Jumala arm liigub kui pilv teiste rahvaste kohalt juutide üle.
Pilve liikumine on alanud,
kuid miljonid teistest rahvastest päästetakse.
Selles suunas liigub Jumal.
Lõpuks, vahest ma kiusan end, öeldes sõna "lõpuks",
kuigi see on harva jutluse lõpp.
Paulus ütleb Filiplastele 3: "lõppeks, vennad,"
ning räägib veel paar peatükki.
Vähemalt on mul eelkäija.
Siiski on see mu loetelu viimane printsiip teemal:
kuidas palvetada Iisraeli eest.
Võta vaimumõõk! Kuuluta!
See on võimsaim asi, mida saad Iisraeli eest teha.
Tuletage meelde, mida Paulus ütles Efeslastele 6. ptk:
"Võtke päästekiiver ja vaimumõõk, see on Jumala Sõna.."
Me ei sünni vaimumõõk käes, kui saame kristlasteks.
Paulus julgustab meid vaimumõõka kasutama.
Kui võtate mõõga kätte, kasutab Jumala Vaim seda,
kui ei, pole Vaimul midagi kasutada.
Efektiivne viis selle tegemiseks on kuulutada Jumala Sõna.
Alati, kui seda teete, tungib mõõk pimeduse alale.
Näitame Rutiga teile, kuidas tunnistada.
Tule ette, kallis. Tead juba teed siia.
Psalm 33:8-12:
"Kartku Issandat kogu ilmamaa,tema ees värisegu kõik maailma elanikud!
Sest tema ütles, ja nõnda see sai; tema käskis, ja see tuli esile.
Issand ajab nurja paganate nõu, ta teeb tühjaks rahvaste mõtted.
Issanda nõu püsib igavesti, tema südame mõtted põlvest põlve.
Õnnis on rahvas, kelle Jumal on Issand,
rahvas, kelle tema on valinud enesele pärisosaks."
Selle rahva nimi on? -Iisrael. -Just nii.
Kõikide muude rahvaste plaanid selle vastu,
mida Jumal on Iisraeli jaoks plaaninud, ei õnnestu.
Jr 31:10. See on pool peatükki, kuidas see algas?
Jr 31:10: "Tema, kes pillutas Iisraeli, kogub ja hoiab teda
nagu karjane oma karja!"
Kordan: "Tema, kes pillutas Iisraeli, kogub ja hoiab teda
nagu karjane oma karja!"
Uuesti taastatud Iisrael on kaitstud,
sest Jumal mitte ainult ei kogu oma rahvast kokku, vaid hoolitseb ta eest.
Psalm 125:3:
"Sest õela valitsuskepp ei jää paigale õigete liisuosal,
et õiged oma käsi ei sirutaks ülekohtu järele."
Usun, et õela valitsuskep on islam.
Teiste sõnadega ei valitse islam enam maa üle,
mis on antud õigetele.
Samal ajal peab Jumal juutidest õigaseks muutma,
nii et tegemist on kahekordse protsessiga.
Psalm 129:5-6: Jäägu häbisse ja taganegu kõik, kes vihkavad Siionit!
Nad olgu nagu rohi katustel,
mis kuivab, enne kui see kitkutakse,"
See salm pole rahvuslikkuse vastu, vaid nende vastu,
kes vihkavad Siionit. Loeme veelkord:
Jäägu häbisse ja taganegu kõik, kes vihkavad Siionit!
Nad olgu nagu rohi katustel,
mis kuivab, enne kui see kitkutakse,"
Teiste sõnadega nad ei kasva ega muutu kunagi küpseks.
Neil võib olla plaane ja mudeleid,
kuid sellest ei tule kunagi midagi.
Psalm 17:7-9 sõna "minule" asemele paneme sõna "Iisraelile".
Kuidas see algaski?
"Osuta imeliselt oma heldust, sa nende päästja,
kes otsivad su juures pelgupaika su paremale käele vastupanijate eest!
Hoia Iisraeli nagu silmatera; oma tiibade varju alla peida mind
õelate eest, kes mind rõhuvad, mu verivaenlaste eest,
kes mind piiravad!"
See on Iisraeli olukord täna. Võtame selle salmi uuesti.
"Osuta imeliselt oma heldust, sa nende päästja,
kes otsivad su juures pelgupaika su paremale käele vastupanijate eest!
Hoia Iisraeli nagu silmatera; oma tiibade varju alla peida mind
õelate eest, kes mind rõhuvad, mu verivaenlaste eest, kes mind piiravad!"
Siin on palvetamise 11 printsiipi. Võib-olla läks teil lugemine
sassi, kuid ma kordan need ja siis jätkame teenistusega.
Ma ei kommenteeri neid enam, loetlen:
1. Palveta vastavalt Jumala Sõnale.
2. Palu kiites ja ülistades.
3.Tunnistage üksteisele oma patud.
4. Samastu Jumala plaaniga- Iisrael on Tema valitud rahvas.
5. Palveta koos Jumala Vaimuga.
6. Palu Jumalalt soosingu aega.
7. Palu Jeruusalemmale rahu. 8. Õnnista Iisraeli ja ole õnnistatud.
9. Ära anna Jumalale nõu.
10. Palu, et muudest rahvastest tulev päästetute arv täituks.
11. Võta vaimumõõk ja kuuluta!
Tõlge: Lemme-Getter Bogatkin